[Foto’s] Verwoestende brande eis lewens | Maroela Media
Minstens tien mense is dood en sowat ŉ 100 beseer in verwoestende brande in die noorde van Kalifornië.
Twee mense is kritiek beseer en owerhede verwag dat die dodetal sal styg.
Die brand het glo reeds Sondagaand begin en duisende mense is al ontruim terwyl sowat 50 000 mense tans sonder elektrisiteit is.
Brandbestryders het teen 02:00 Dinsdagoggend ŉ brand van sowat 81 hektaar in Napa onder beheer probeer bring.
Nagenoeg 200 pasiënte is uit die Santa Rosa-hospitaal ontruim en volgens Kalifornië se brandweerhoof is sowat 1 500 huise, hotelle, winkels en ander strukture al tydens die brande verwoes. Volgens hom word die oorsaak van die brande nog ondersoek.
Minstens twee wynplase is tydens die brande verwoes en baie ander beskadig. Volgens inwoners is as tot in gebiede naby die Stille Oseaan waargeneem.
Foto: AP Photo/ Jeff Chiu
Foto: Cindy Yamanaka/The Orange County Register via AP
God straf die mensdom voorwaar ……. eers al die tornado’s in Amerika en Kuba, die aardebewings in Mexico, die droogte in die Wes-Kaap en Sentraal Karoo, en nou die storms in Gauteng en KZN en brande in Kalifornië ………
SAD . . . Die wereld brand en die hel breek los . . . oorsee en hier
Tekens van die eindtyd…
Stem saam met anoniem. Ek dink in elk geval ons land het genoeg moeilikheid om nog ander lande se slegte nuus ook te luister.
en onthou hierdie is maar die begin van smarte….die atoombomme gaan ook nog kom….die bybel se n derde van die mensdom gaan uitgewis word